Centimani

In mythologia Graeca centimaniVictionarius. Horatius, Carmina II.17.14ː centimanus Gyas. Ovidius, Amores II.1.12ː centimanum Gyen. (Graece ἑκατόγχειροιIlias I.402. vel ἑκατόγχειρεςApollodori bibliotheca I.1.1.) sunt tres fratres, Urani et Gaeae filii, qui centum bracchia et quinquaginta capita habere narrabantur. Quorum nomina sunt Briareus (alias AegeonIlias I.404 (nomen ab hominibus usurpatum; Briareus econtra est nomen a deis  usurpatum).), Gyas (alias Gyges), Cottos. In Apollodori bibliotheca primi inter Urani filios nominantur.

Apud Hesiodum poetam pater Uranus vim eorum reformidans eos vinctos sub terra reliquit. Cum autem multo postea iam decimum annum frustra adversus Titanes pugnaret, monitu Gaeae Iuppiter eos liberavit et sibi consociavit et ambrosiae nectarisque participes fecit. Simul eos hortabatur ut beneficii memores se in bello acriter pugnando adiuvarent. Centimani Martem inclinarunt et postquam Titanes in Tartarum deiecti sunt eos custodiebant. Quin etiam pretium virtutis Briareus Cymopoleam, Posidonis filiam, uxorem duxit. 

Primo Iliadis carmine Briareus/Aegeon solus, a Thetide accersitus, Iovi succurrisse dicitur tum cum Posidon, Hera et Athena eum vincire volebant. Gigantis vi territi dei ab incepto destiteruntIlias I.393-406.

Diversa traditio quoque vulgata est quae centimanos Iovis adversarios faciebat. Quam secundam traditionem secuti sunt VergiliusAeneis  X.565-8 et OvidiusFasti III.795-808 et IV.593 et Amores II.1.12.. Fortasse potius ad Gigantomachiam quam ad Titanomachiam pertinebat.

 Notae 

 Fontes 
Apollodori bibliotheca I.1-1.
Hesiodus, Theogonia 147-155, 617-735, 815-8.
Ilias I.393-406

 Plura legere si cupis 
Alain Ballabriga, "Le Cent-Bras Briarée, fils de Zeus plus fort que son père. Une correction de la Théogonie (886-900) dans l’Iliade (I, 393-406)", Kernos, 1996
Chrétien-Siméon Le Prévost d'Iray,	"Mémoire sur la nature allégorique des trois centimanes Briarée, Cottus, Gygès, en général, et de Briarée en particulier", Mémoires de l'Institut de France, 1824ː 98-118
Robert Mondi,"Tradition and Innovation in the Hesiodic Titanomachy", Transactions of the American Philological Association, 1986ː 25-48
Categoria:Mythologia Graeca
Categoria:Gigantes
Categoria:Titanes
Categoria:Monstra